recursal/SuperWikiNEXT-32B huggingface dataset:
**வழித்தொடர்** அல்லது **கிளைக்கதை** (Spin-off) என்பது வானொலி நிகழ்ச்சி, தொலைக்காட்சி நிகழ்ச்சி, நிகழ்பட ஆட்டம், திரைப்படம் அல்லது எந்தவொரு 
ஊடக கதைப் படைப்பாலிருந்து உருவாக்கப்படுபவை 'வழித்தொடர்' ஆகும். இது ஏற்கனவே இருக்கும் படைப்புகளிலிருந்து அல்லது குறிப்பாக ஒரு கதாபாத்திரம் அலல்து கதைக்களதிலிருந்து பெறப்படுகின்றது. 

முதன் முத்தலாக 1941 ஆம் ஆண்டில் பழைய கால வானொலி நகைச்சுவை நிகழ்ச்சியான 'ஃபைபர் மெக்கீ மற்றும் மோலி' என்ற நிகழ்ச்சியின் துணை கதாபாத்திரமான 'த்ரோக்மார்டன் பி. கில்டர்ஸ்லீவ்' என்பவரை வைத்து 'தி கிரேட் கில்டர்ஸ்லீவின்' (1941-1957) என்ற வழிதொடர் நிகழ்ச்சி வெளியானது.

ஜீ தமிழ் தொலைக்காட்சியில் ஒளிபரப்பாகும் இனிய இரு மலர்கள் என்ற தொடரின் கிளைக்கதையாக சின்னபூவே மெல்லபேசு என்ற தொடர் உருவாக்கப்பட்டு ஒளிபரப்பாகி வருகின்றன்றது.

மேற்கோள்கள்
-----------

1. ↑  Tucker, Ken (June 4, 2005). "The best (and worst) spin-offs". *Entertainment Weekly*. Retrieved 2016-03-15.
2. ↑  Dunning, John (1998). *On the Air: The Encyclopedia of Old-Time Radio* (Revised ). New York, NY: Oxford University Press. பக். 293. பன்னாட்டுத் தரப்புத்தக எண்:978-0-19-507678-3.. பார்த்த நாள்: 2019-08-27.
3. ↑  Stewart, R.W. (August 3, 1941). "One Thing and Another". *The New York Times*: p. X10. "Gildersleeve has taken leave of his long-time fencing partner[,] Fibber McGee, and will be starred in his own show, "The Great Gildersleeve," beginning Aug. 31 at 6:30, P. M. on WEAF's hook-up. Harold Peary created the Gildersleeve..."
4. ↑  "Kundali Bhagya: Ekta Kapoor reveals the reason behind doing a spinoff of Kumkum Bhagya". *The Times of India*. .
**நகாமோ மாவட்டம்** இந்திய மாநிலமான அசாமில் உள்ளது. இது அசாமில் அதிக மக்கள் தொகையைக் கொண்ட மாவட்டம் ஆகும்.  இதன் தலைமையகம் நகோன்வில் உள்ளது. இந்த மாவட்டம் 3831 சதுர கிலோமீட்டர் பரப்பளவில் அமைந்துள்ளது.  காசிரங்கா தேசியப் பூங்காவின் சில பகுதிகள், இந்த மாவட்டத்தின் வரையறைக்குள் வருகின்றன.

பொருளாதாரம்
-----------

இங்கு நெல் பயிரிடுகின்றனர். உழவுத் தொழிலே முதன்மையானது. இங்கு நெசவு ஆலைகளும், தேயிலை, சணல் தொழிற்சாலைகளும் உள்ளன.

மக்கள் தொகை
-----------

2011-ஆம் ஆண்டு மக்கள் தொகைக் கணக்கெடுப்பின் போது, 2,826,006 மக்கள் வாழ்கின்றனர்.  சதுர கிலோமீட்டருக்குள் 711 பேர் வசிக்கின்றனர்.  பால் விகிதத்தில், ஆயிரம் ஆண்களுக்கு ஈடாக 962 பெண்கள் உள்ளனர்.  இங்கு வசிக்கும் மக்களில் 74% பேர் கல்வியறிவு பெற்றுள்ளனர்.  இங்கு முஸ்லீம்கள் பெரும்பான்மையினராக வாழ்கின்றனர். குறிப்பிடத்தக்க அளவில் இந்துக்களும் வாழ்கின்றனர்.

இங்கு அசாமிய மொழி, வங்காளம், இந்தி, போடோ, கர்பி, திமாசா, மணிப்பூரி ஆகிய மொழிகளைப் பேசும் மக்கள் வாழ்கின்றனர். அசாமிய மொழியை பொது மொழியாகப் பயன்படுத்துகின்றனர்.

சான்றுகள்
---------

1. 1 2 3 4 5  "District Census 2011". Census2011.co.in. 2011.. பார்த்த நாள்: 2011-09-30.
2. ↑  Srivastava, Dayawanti et al. (ed.) (2010). "States and Union Territories: Assam: Government". *India 2010: A Reference Annual* (54th ). புது தில்லி, இந்தியா: Additional Director General, Publications Division, Ministry of Information and Broadcasting, இந்திய அரசு. பக். 1116. பன்னாட்டுத் தரப்புத்தக எண்:978-81-230-1617-7.

இணைப்புகள்
----------

* மாவட்ட அரசு பரணிடப்பட்டது 2021-01-27 at the வந்தவழி இயந்திரம்

| * பா
* உ
* தொ
நகாமோ மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | சோனித்பூர் மாவட்டம் | கோலாகட் மாவட்டம் |
|  |  |  |
| மரிகாவன் மாவட்டம் | **நகாமோ மாவட்டம்** | கர்பி ஆங்கலாங்கு மாவட்டம் (கிழக்கு) |
|  |  |  |
| கர்பி ஆங்கலாங்கு மாவட்டம் (மேற்கு) | திமா ஹசாவ் மாவட்டம் |  |

 |
**மதுபானி ஓவியப் பாணி** அல்லது **மிதிலா ஓவியப் பாணி** என்பது, இந்தியாவின், பீஹார் மாநிலத்தின் மதுபானி மாவட்டத்தில் தோன்றிய ஓவியப் பாணி என்பதால் இப்பெயர் பெற்றது. இந்த மதுபனி மாவட்டம் நேபாள எல்லைப் பகுதியில் இருக்கிறது.

தோற்றம்
-------

பார்த்தி தாயாலின் மதுபாணி ஓவியம்
மதுபானி ஓவியப் பாணி மிகவும் பழமையானது. இதன் தோற்றம் பற்றித் தெரியவில்லை. மரபுவழிக் கதைகள் இதை, இராமாயண காலத்துடன் தொடர்பு படுத்துகின்றன. ஜனகரின் மகளான சீதையின், திருமணத்துக்காக, ஒவியர்களை ஜனகர் அமர்த்தியதாக அவை கூறுகின்றன.

மதுபானி ஓவியங்கள், மிதிலாவில் உள்ள மதுபானி என்னும் தற்கால நகரை அண்டி அமைந்துள்ள ஊர்களில் பெண்களாலேயே வரையப்பட்டு வந்தது. மரபு முறையில், இவ்வோவியங்கள் புதிதாக மெழுகப்பட்ட மண் சுவர்களிலேயே வரையப்பட்டன. தற்காலத்தில், துணி, [கடதாசி], கன்வாஸ் போன்றவற்றிலும் வரையப்படுகின்றன. இந்த ஓவியப்பாணி, ஒரு குறிப்பிட்ட புவியியல் பகுதிக்குள் அடங்கி இருப்பதனாலும், இதன் நுணுக்கங்கள், தலைமுறைகள் ஊடாகக் குடும்பங்களுக்கு உள்ளேயே இருந்து வருவதனாலும், இப்பாணி அதிகம் மாற்றம் அடையாமலேயே உள்ளது. மதுபானி ஓவியங்களில் தாவரங்களில் இருந்து பெறப்படும் நிறங்களைப் பயன்படுத்துகிறார்கள்.

இந்த மதுபனி ஓவியக் கலை மற்ற நாட்டுப்பறு ஓவியக் கலையகளைப் போன்றே முழுக்க முழுக்கப் பெண்களால் உருவாக்கப்பட்டு வளர்க்கப்பட்ட கலையாகும். மதுபனி பகுதியில் வாழும் குறிப்பிட்ட சமுதாயத்தைச் சேர்ந்த பெண்கள் கூடித் தங்கள் வீட்டுச் சுவர்களில் மதச் சடங்குகள், பண்டிகைகள், குடும்ப விழாக்கள் போன்ற நிகழ்வுகளை முன்னிட்டு ஓவியங்களை வரைந்துள்ளனர்.

மதுபானி ஓவியங்கள் இயற்கை மற்றும் தொன்மங்கள் சார்ந்த நிகழ்வுகளை அடைப்படையாகக் கொண்டு வரையப் படுகின்றன. ஓவியங்களுக்குரிய கருப்பொருள்கள் பெரும்பாலும், இந்துக் கடவுளரான, கண்ணன், இராமன், சிவன், துர்க்கை, இலக்குமி, சரஸ்வதி போன்றவர்களைக் குறிப்பதாகவே பெரிதும் காணப்படுகின்றன. இயற்கைப் பொருட்களான ஞாயிறு, மதி போன்றவையும், துளசிச் செடி போன்ற மதத் தொடர்பு கொண்ட செடிகளும் இவ்வகை ஓவியங்களில் கருப்பொருளாக அமைந்திருப்பதைக் காண முடியும். இவற்றைவிட அரசவைக் காட்சிகள், திருமணம் போன்ற சமூக நிகழ்வுகள் என்பனவும் மதுபானி ஓவியங்களில் இடம்பெறுகின்றன. மேலும் ஓவிய உருவங்களுக்கு இடையில் வெறுமனே இடைவெளி விடாமல் முழுவதும் பூ உருவங்களை வரைகிறார்கள். இதுவே இந்த ஓவிய்களுக்குத் தனி அழகைத் தருகிறன.

புத்தாக்கம்
-----------

1934 ஆண்டில் ஆண்டு மதுபானி மாவட்டப்பகுதியில் பெரிய அளவிலான நிலநடுக்கம் ஏற்பட்டது. நிலநடுக்க சேதத்தை பார்வையிட அப்போதைய பிரித்தானிய அரசில் ஆட்சியராக இருந்த வில்லியம் ஜி.ஆர்ச்சர் என்பவர் வந்தார். அப்போது இடிபாடுகளுக்கு உள்ளான வீடுகளின் சுவர்களிலிருந்த மதுபனி ஓவியங்களைப் பார்த்து வியந்து அக்கலை பற்றி விசாரித்து அறிந்துகொண்டு, இந்த மதுபனி ஓவியங்கள் குறித்துக் கட்டுரைகள் எழுதி அனைவரும் அறியும்படிச் செய்தார். மேலும் இந்த ஓவியங்கள் மேற்குலக ஓவியரான பிக்காசோவின் ஓவியங்களுடன் ஒப்பிடத்தக்க ஆற்றல் கொண்டவை என குறிப்பிட்டார். இவரின் இந்த முயற்சிக்குப் பிறகு இந்தக் கலை புத்தாக்கம் பெற்றது.

இவற்றையும் பார்க்கவும்
----------------------

* முகலாய ஓவியம்
* தஞ்சாவூர் ஓவியப் பாணி
* ராஜபுதன ஓவியப் பாணி

மேற்கோள்கள்
-----------

1. ↑  "பேசும் பொற்﻿சித்திரங்கள்". தி இந்து (தமிழ்). 2016 -சூன் 4.. பார்த்த நாள்: 4 சூன் 2016.
2. ↑  "தீபாவளிக்கும் ஒரு சுற்றுலா உண்டு". தமிழ் தினசரி. 9 நவம்பர் 2015.. பார்த்த நாள்: 9 ஏப்ரல் 2016.
3. ↑  "சுவர் ஓவியம் 3 - பெண்கள் வளர்த்த ஓவியக் கலை". தி இந்து (தமிழ்). 9 ஏப்ரல் 2016.. பார்த்த நாள்: 9 ஏப்ரல் 2016.
**சாலமன் முல்லர்** (*Salomon Müller*)(7 ஏப்ரல் 1804 - 29 திசம்பர் 1864) என்பவர் செர்மனிய இயற்கை ஆர்வலர் ஆவார். இவர் ஐடெல்பெர்க்கில் பிறந்தார். ப்ரீபர்க் இம் ப்ரீசுகாவில் இறந்தார்.

முல்லர் ஐடெல்பெர்க்கில் சேணத்தின் மகனாகப் பிறந்தார். என்ரிச் பாய் மற்றும் என்ரிச் கிறிசுடியன் மேக்லாட் ஆகியோருடன், கிழக்கிந்தியத் தீவுகளில் மாதிரிகளைச் சேகரிக்க கோயன்ராட் ஜேக்கப் தெம்மின்க் என்பவரால் அனுப்பப்பட்டார். இங்கே, இவர் இயற்கை அறிவியல் ஆணையத்தில் (*Natuurkundige Commissie* உதவியாளராகப் பணியாற்றினார். இந்த அமைப்பின் உறுப்பினரானாராகவும் செயல்பட்டார்.

முல்லர் 1826-ல் படேவியாவுக்கு வந்தார். பின்னர் 1828-ல் *ட்ரைடான்* கப்பலில் நியூ கினி மற்றும் திமோர் சென்றார். அக்டோபர் 1828-ல் தொடங்கி, இவர் துறைமுக நகரமான குபாங்கில் தங்கியிருந்தார். அடுத்த ஆண்டில் திமோரின் உட்பகுதிகளுக்குச் சென்றார். 1831ஆம் ஆண்டில் சாவகம் தீவிவில் தங்கினார். பின்னர் 1833 முதல் 1835 வரை மேற்கு சுமாத்திரா ஆய்வு மேற்கொண்டார்.

பெயர்ச்சொற்கள்
--------------

கெர்மன் ஷ்லேகல் *ஆசுபிடோமார்பசு முல்லேரி* (முல்லர் கிரீடப் பாம்பு) என்று பெயரிட்டார் மற்றும் 1837-ல் *இசுபெனோமார்பசு முல்லரி* (முல்லர் வன அரணை), மற்றும் 1839-ல் *தைப்லாப்சு முல்லரி* (முல்லர் குருட்டுப் பாம்பு), ஆகியவை சாலமன் முல்லர் நினைவாக (முல்லர் 1838-ல் கெர்மன் இசுக்லெகலின் நினைவாக *தோமிசுடோமா இசுக்லெகெலி* என பெயரிடப்பட்டது.

இதேபோல் ஆண்ட்ரே மேரி கான்ஸ்டன்ட் துமெரில், கேப்ரியல் பிப்ரான் மற்றும் அகஸ்டே டுமெரில் ஆகியோர் முல்லரின் நினைவாக 1854-ல் *லைகோடன் முல்லேரி* (ஜாவா ஓநாய் பாம்பு) என்று பெயரிட்டனர்.

தேர்ந்தெடுக்கப்பட்ட வெளியீடுகள்
-------------------------------

* *Reizen en onderzoekingen in Sumatra, gedaan op last der Nederlandsche Indische regering, tusschen de Jaren 1833 en 1838*, 1855. (இடச்சு மொழியில்).
* *Reizen en onderzoekingen in den Indischen archipel, gedaan op last der Nederlandsche Indische regering, tusschen de jaren 1828 en 1836*, 1857. (இடச்சு மொழியில்).

மேற்கோள்கள்
-----------

1. 1 2  Nationaal Herbarium Nederland (biography).
2. ↑  Gert Jan Bestebreurtje Rare Books.
3. 1 2 3 4  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Mueller, S.", p. 184).
4. ↑  Müller, S. (1838). "Waarnemingen over de Indische Krokodillen en Beschrijving van eene nieuwe Soort" (in nl). *Tijdschrift voor Natuurlijke Geschiedenis en Physiologie* **5**: 61–87. .
5. ↑  OCLC Classify (publications).
அசைல்சிலேனின் பொதுக் கட்டமைப்பு
**அசைல் சிலேன்கள்** (*Acylsilanes*) என்பவை R(CO)-SiR3 என்ற பொதுக் கட்டமைப்பில் பொதுவான வேதி வினைக்குழுவை பகிர்ந்துகொள்ளும் வேதிச் சேர்மங்களைக் குறிக்கும். இலித்தியம் சேர்மங்கள் முதல் சிலில் ஈனால் ஈதர்கள் வரையிலான சேர்மங்களுடன் அசைல்சிலேன்கள் புரூக் மறுசீரமைப்பு வினையில் தொடக்க வினைபொருளாகப் பயன்படுகின்றன.

தயாரிப்பு
---------

பின்வரும் நடைமுறைகளைப் பயன்படுத்தி அசில்சிலேன்களை தயாரிக்க முடியும்:
1,3-இருதயேனில் தொடங்கி, சிலில் குழுவை பதிலீடு செய்ய வேண்டும். பின்னர் இருதயோ அசிட்டால் குழுவை பாதரசம்(II) குளோரைடு மற்றும் நீராற்பகுப்பு மூலம் நீக்க வேண்டும். இந்த முறையில் பொருத்தமான ஆலோசெருமேன் வினையாக்கிகளைப் பயன்படுத்தி அசைல்செருமேனை உருவாக்கலாம்.

புரூக் அசைல்சிலேன் தொகுப்பு திட்டம். அசைல்செருமேன்களை தயாரிக்கவும் பயன்படுத்தலாம்.
1,1-பிசு(மும்மெத்தில்சிலில்)ஆல்க்கேன்-1-ஆல்களைப் உருவாக்கும் மற்றொரு முறை குவாசிமா மற்றும் குழுவினர் மூலம் தெரிவிக்கப்பட்டது. தொடக்க வினைபொருளை மூவிணைய பியூட்டைல் ஐப்போகுளோரைட்டு அசைல் சிலேனாக மாற்றுகிறது. 

1,1-பிசு(மும்மெத்தில்சிலில்)ஆல்க்கேன்-1-ஆல் உருவாக்கும் முறையுடன் குவாசிமாவின் அசைல்சிலேன் தயாரிப்பு வினை

மேற்கோள்கள்
-----------

1. ↑  *The reactivity of α- and β-iodo propenoylsilanes: an alternative access to polyunsaturated acylsilanes* Alessandro Degl’Innocenti, Antonella Capperucci, Patrizia Scafato, Antonella Telesca Arkivoc 0-005A **2000** Article
2. ↑  Brook, A. G. (Jan 1, 1967). "Synthesis of Silyl and Germyl Ketones". *Journal of the American Chemical Society* **89** (2): 431–434. doi:10.1021/ja00978a047.
3. ↑  Kuwajima, Isao; Abe, Toru; Minami, Naoki (1976-09-05). "AN EFFICIENT METHOD FOR THE PREPARATION OF ACYLSILANE AND α-HALOACYLSILANE". *Chemistry Letters* **5** (9): 993–994. doi:10.1246/cl.1976.993. பன்னாட்டுத் தர தொடர் எண்:0366-7022.
**முகா பட்டு** (*Muga silk*) என்பது இந்தியாவிலுள்ள அசாம் மாநிலத்தில் இந்திய புவிசார் குறியீடு பெற்ற பட்டு வகைகளுள் ஒன்றாகும். இந்த பட்டானது நீண்ட ஆயுட்காலமும் மின்னும் பளபளப்பான இயற்கையான மஞ்சள் நிறம் கலந்த பொன்னிறமும் கொண்டது ஆகும். முற்காலத்தில் இப்பட்டானது அரசு காப்புரிமையுடைய பட்டாக திகழ்ந்து வந்தது.

பிரம்மபுத்திரா பள்ளத் தாக்கில் இப்பட்டுப்புழுக்கள் சோம் ( Machilus bombycina ) மற்றும் சுலா (Litsaea polyantha) போன்ற தாவரங்களின் இலைகளை உணவாக உட்கொள்ளும். இந்த முகாப்பட்டு தூய்மை செய்யப்பட்டபின் தேவையின் அடிப்படையில் சாயம் ஏற்றப்படுகிறது. இப்பட்டு ஒவ்வொரு முறையும் கையால் துவைக்கும்பொழுது ஒளிரும் தன்மை அதிகரிக்கும். இந்த முகாப்பட்டு அசாமின் பிற பட்டுகளைப் போல புடவை மற்றும் பாரம்பரிய உடையான மெகலாஸ் மற்றும் சார்டுஸ் ஆகியவற்றிலும் பயன்படுத்தப்படுகிறது.

வரலாறு
------

அசாம் மாநிலத்தில் பட்டுப்புழு வளர்ப்பு பண்டைய தொழில்களில் ஒன்று. இத்தொழில் எப்பொழுது தோன்றியது என்று கண்டறியப்படவில்லை. அகாம் மன்னர் ஆட்சி (1228–1826 ) காலத்தில் முகாப்பட்டு வகை காப்புரிமை பெற்று அசாம் மாநில மக்களின் சமூக மற்றும் பொருளாதார வாழ்வில் ஒரு அங்கமாக வளர்ச்சி அடைந்தது. இம் முகாப்பட்டு இழையினால் தயாரிக்கப்பட்ட ஆடைகளை அரச குடும்பங்களும் மற்றும் சீன உயர் அதிகாரிகளுக்கும் சிபாரிசு செய்யப்பட்டன. விளையுயர்ந்த பல வகையான முகாபட்டு இழையினால் ஆன பரிசுப்பொருட்களை அரசு கிடங்குகளில் சேமிக்கப்பட்டு அரசவைக்கு வருகைபுரியும் சிறப்பு விருந்தினர்களுக்கு பரிசாக வழங்கினார்கள். நெசவாளர்களுக்கு பயிற்சியளிப்பதில் அரசிகள் தனிப்பட்ட முறையில் தங்களை ஈடுபடுத்திக்கொண்டனர். இப்பட்டானது ஹாம் மன்னர்கள் காலத்தில் ஒரு முதன்மை ஏற்றுமதி பொருளாக இருந்தது. முகா பட்டானது 2007 ஆம் ஆண்டு புவியியல் சார்ந்த குறியீடு (GI) என கருதப்பட்டன மற்றும் இதற்கு 2014 ஆம் ஆண்டு வணிகநோக்கத்திற்காக புவியியல் அடையாள சின்னம் வழங்கப்பட்டது. இச்சின்னம் அசாம் அறிவியல் தொழில் நுட்பம் மற்றும் சுற்றுச்சூழல் கழகத்தில் பதிவுச்செய்யப்பட்டுள்ளது. முகா பட்டு பொருட்களை ஆய்வு செய்ய நியமிக்கப்பட்டஅலுவலர்களுக்கு இந்திய மைய பட்டு வாரியம் அனுமதி வழங்கியுள்ளது. ஆய்வுச் செய்யப்பட்ட பட்டு பொருட்களை உற்பத்திசெய்பவர்களுக்கு புவியியல் அடையாளச்சின்னத்தைப் பயன்படுத்திக் கொள்ள அனுமதிக்கிறது. இந்த வாரியம் முகாப்பட்டு உட்பட அசாமில் உற்பத்திச்செய்யப்படும் அனைத்து வகை பட்டு வளச்சிக்கு அசாமிலுள்ள ஜோர்ஹாட் நிறுவனத்தின் உதவியுடன் மைய முகா இ எரி ஆராய்ச்சி மற்றும் பயிற்சி நிறுவனம் ஆராய்ச்சி மற்றும் வளர்ச்சி மற்றும் உட்கட்டமைப்பு வளர்ச்சியில் ஈடுபடுத்தப்பட்டுள்ளது.

இந்தியாவில் 2014–2015 ஆம் நிதி ஆண்டில் உற்பத்திச் செய்யப்பட்ட 158 டன் முகா பட்டில் 136 டன் அசாமில் உற்பத்திச் செய்யப்பட்டது. இந்தியாவின் மொத்த பட்டு உற்பத்தி 28708 டன் ஆகும்.

சான்றுகள்
---------

1. ↑  "GI Registry India". *Statewise Registration Details of GI Applications* (Intellectual property India) இம் மூலத்தில் இருந்து 26 ஆகஸ்ட் 2013 அன்று. பரணிடப்பட்டது... பார்த்த நாள்: 27 January 2016.
2. ↑  "Non-wood products from organisms associated with temperate broad-leaved trees". Food and Agriculture Organization.. பார்த்த நாள்: 27 January 2016.
3. ↑  Phukan, Raju (2012). "Muga Silk Industry of Assam in Historical Perspectives". *Global Journal of Human-Social Science* **12** (9): 5–8. .
**நவ்ரங் லால் திப்ரேவால்** (Navrang Lal Tibrewal) இந்தியாவைச் சேர்ந்த ஒரு நீதிபதியும் இராசத்தான் மாநிலத்தின் முன்னாள் ஆளுநரும் ஆவார்.  1937 ஆம் ஆண்டு சனவரி மாதம் 17 ஆம் நாள் இராசத்தான் மாநிலத்திலுள்ள சுன்சுனூ மாவட்டத்தில் இவர் பிறந்தார். இராசத்தான் உயர் நீதிமன்றத்தின் தற்காலிக தலைமை நீதிபதியாகவும் பணியாற்றியுள்ளார்.  தனது ஆரம்பக் கல்வியை சுன்சுனூவில் முடித்தார், செய்ப்பூர் மகாராசா கல்லூரியில் பட்டம் பெற்றார்,. 1959 ஆம் ஆண்டில் பல்கலைக்கழக சட்டக் கல்லூரியில் சட்டப் பாடத்தில் பட்டம் பெற்றார். மூத்த வழக்கறிஞராக 6 மாதங்கள் பயிற்சி முடித்த பிறகு, திப்ரேவால் சுன்சுனூ மாவட்டம் மற்றும் துணை நீதிமன்றங்களில் வழக்கறிஞர் பயிற்சியைத் தொடங்கினார். மேலும் 6 ஆண்டுகளுக்குப் பிறகு அவர் 1965 ஆம் ஆண்டில் சோத்பூர் உயர் நீதிமன்றத்திற்கு மாறினார். 32 ஆண்டுகளுக்குப் பிறகு 1997 ஆம் ஆண்டில் செய்ப்பூர் உயர்நீதிமன்றம் நிறுவப்பட்ட பிறகு செய்ப்பூருக்கு மாறினார். 1982 ஆம் ஆண்டில் இராசத்தான் வழக்கறிஞர்கள் குழுவின் தலைவராக தேர்ந்தெடுக்கப்பட்டார். 1990 ஆம் ஆண்டு சூலை மாதம் 20 ஆம் தேதியன்று உயர் நீதிமன்ற நீதிபதியாக நியமிக்கப்பட்டார். மேலும் அப்போதைய தற்காலிக தலைமை நீதிபதி எம்.பி சிங் ஓய்வு பெற்ற பிறகு ஏப்ரல் 10 அன்று அதன் செயல் தலைமை நீதிபதியாக பொறுப்பேற்றார்.  சட்ட உதவி சேவை வாரியத்தின் தலைவராக 6 ஆண்டுகள் பணியாற்றினார். 1998 ஆம் ஆண்டில் இராசத்தான் உயர் நீதிமன்றத்தின் தற்காலிக தலைமை நீதிபதி ஆனார். 1998 ஆம் ஆண்டு மே மாதம் 25 ஆம் தேதியன்று தர்பரா சிங்கிற்குப் பதிலாக இராசத்தான் மாநிலத்தின் தற்காலிக ஆளுநரானார்  தற்போது செய்ப்பூரில் 1 நிறுவனத்திலும் சுன்சுனூவில் 3 கல்வி நிறுவனங்களிலும் தலைவராக உள்ளார்.. இவரது தந்தையின் பெயர் லடு ராம் திபர்வால் என்பதாகும்..

மேற்கோள்கள்
-----------

1. ↑  Navrang Lal Tibrewal former Governor of Rajasthan
2. ↑  "Acting chief justice sworn in as governor". .
3. ↑  "Rediff on the NeT: Acting chief justice sworn in as governor". .
4. ↑  "Photo Gallery of Governors". .
5. ↑  "Seth Moti Lal PG College, Jhunjhunu". .
**தரமணி** (Taramani) ராம் இயக்கத்தில், டாக்டர் எல். கோபிநாத், ராம் தயாரிப்பில், ஆண்ட்ரியா,அஞ்சலி ஆகியோரின் நடிப்பில் வெளியாகியிருக்கும் தமிழ்த்திரைப்படம். இத்திரைப்படத்தின் படப்பிடிப்பு 2013ஆம் ஆண்டில் தொடங்கப்பட்டு, 2017 இல் திரையரங்குகளில் வெளியானது.

நடிப்பு
-------

* ஆண்ட்ரியா- ஆல்தெனா ஜான்சன்
* அஞ்சலி-சௌம்யாவாக
* வசந்த் இரவி-பிரபுநாத்தாக
* அட்ரியன் நைட் ஜெஸ்ட்லி -அட்ரியனாக
* அழகம்பெருமாள் -பர்னபாசாக
* நிவாஸ் ஆதித்தன் - ஜேக்கப்பாக
* அபிசேக் டி. சா-அன்கிட்டாக
* ஜெ. சத்திஷ் குமார் - காவல் ஆணையராக
* லிசி ஆண்டனி- காவல் ஆணையரின் மனைவியாக
* சாரா ஜார்ஜ்- மீராவாக
* சோச்செல்லா பொட்கர் - மம்தாவாக
* ஃபுளோரசன்ட் பெரிரா - தேவாலய அருட்தந்தையாக
* சைலஜா

கதை
---

சமூகத்தின் இரு நிலைகளில் உள்ள ஒரு ஆணுக்கும் பெண்ணுக்கும் ஏற்படும் காதலையும், அதன் விளைவாய் எழும் சிக்கலையும் உலகப் பொருளியல் பார்வையில் சொல்லும் படம்தான் தரமணி. இத்திரைப்படதில் இயக்குநர் ராம் நகர்மயமாக்கம், தொழில்மயமாக்கம், தகவல் தொழில்நுட்பப் புரட்சி என்னும் பெயரால் சென்னையின் அழக்கப்பட்ட புற நகரின் இயற்கைச்சூழல், அழிந்து பறவைகளின் புகலிடங்கள், துடுப்பாட்டத்தில் தோற்றால் கூட எல்லைக் கடலில் சுடப்படும் தமிழக மீனவர்கள், ஏழைகளுக்கு தீங்கு விளைவித்த பண மதிப்பிழப்பு, அலைபேசி சார் குற்றங்கள், வணிக நிறுவனத் தலைமைகளின் தீய எண்ணங்கள்... என்று நிகழ்காலத்தில் குரலாக இயக்குநர் ஒலித்துள்ளார்.

இசை
---

யுவன் சங்கர் ராஜா இப்படத்தின் ஏழு பாடல்களுக்கு இசை, பின்னணி இசையமைத்துள்ளார். பாடல்களை நா. முத்துக்குமார் எழுதியுள்ளார்.

சான்றுகள்
---------

1. ↑  "Director Ram's Taramani first look - The Times of India" இம் மூலத்தில் இருந்து 2013-10-16 அன்று. பரணிடப்பட்டது.. .
2. ↑  "Taramani review: This Andrea Jeramiah film deserves to be watched". 12 August 2017. .
3. ↑
4. ↑
5. ↑
6. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் தரமணி
பாலகிருஷ்ணா ரெட்டி
**பாலகிருஷ்ண ரெட்டி** (*P. Balakrishna Reddy*) என்பவர் ஒரு தமிழக அரசியல்வாதியாவார். 2001 முதல் அதிமுக உறுப்பினராக உள்ளார். கிருட்டிணகிரி மாவட்டம் ஒசூரைச் சேர்ந்த இவர் பன்னிரெண்டாம் வகுப்பு வரைப் படித்தவர். இவரது தொழில் வேளாண்மை, செங்கல் தொழிற்சாலை போன்றவை ஆகும். 2011 ஆண்டு ஒசூர் நகராட்சி தலைவராக தேர்ந்தெடுக்கப்பட்டார். 2016 தமிழ்நாடு சட்டமன்றத் தேர்தலில் போட்டியிட்டபோது ஒசூர் ஒன்றிய செயலாளராக இருந்தார். 2016 ஆண்டு ஒசூர் சட்டமன்ற உறுப்பினராக தேர்ந்தெடுக்கப்பட்ட இவர் தமிழக கால்நடை பராமரிப்புத் துறை அமைச்சராக நியமிக்கப்பட்டார். இவருக்கு தமிழில் எழுதப்படிக்கத் தெரியாது என்ற விமர்சனம் உள்ளது. 2017 ஆகத்து 21 இல் அமைச்சரவையில் மாற்றம் செய்யப்பட்டது அதன்படி பாலகிருஷ்ண ரெட்டி இளைஞர் நலன் மேம்பாடு, விளையாட்டுத் துறை அமைச்சராகவும், கால்நடைத்துறை அமைச்சராகவும், சட்டத்துறை அமைச்சராகவும் செயல்பட்டார்.

நீதிமன்ற வழக்குகள்
------------------

இவர் பாஜகவில் இருந்தபோது 1998 ஆம் ஆண்டு சொந்த ஊரில் உள்ள ஒரு ஏழைப்  பெண்ணை மரத்தில் கட்டிவைத்து அடித்ததால் ஏற்பட்ட கலவரத்தைத் தொடர்ந்து பேருந்து மீது கல் வீசிய வழக்கில் 2019 சனவரி ஏழு அன்று சிறப்பு நீதிமன்றத்தால் 3 ஆண்டுகள் சிறைத் தண்டனை பெற்றார். அதனைத் தொடர்ந்து தனது அமைச்சர் பதவியை விட்டு விலகினார். ஏற்கனவே இவர் மீதான நில அபகரிப்பு வழக்கு சென்னை உயர்நீதிமன்றத்தில் விசாரணையில் உள்ளது.

மேற்கோள்கள்
-----------

1. ↑
2. ↑  "அமைச்சரானார் பாலகிருஷ்ணா ரெட்டி". தினமணி. 24 மே 2016.. பார்த்த நாள்: 29 மே 2016.
3. ↑  "தமிழில் எழுத படிக்க தெரியாத பாலகிருஷ்ணா ரெட்டிக்கு அமைச்சர் பதவி". தினமலர்.. பார்த்த நாள்: 29 மே 2016.
4. ↑  "அதிமுகவின் இரு அணிகள் இணைந்தன: ஓபிஎஸ் துணை முதல்வராகிறார்; சசிகலாவை நீக்க நடவடிக்கை". *செய்தி* (தி இந்து). 22 ஆகத்து 2017.. பார்த்த நாள்: 23 ஆகத்து 2017.
5. ↑  20 ஆண்டு கடந்து அமைச்சர் பதவியை பறித்த தலித் பெண்ணின் கண்ணீர்: பாலகிருஷ்ண ரெட்டி வழக்கின் தொடக்கப் புள்ளி தி இந்து திசை - 09 Jan 2019
6. ↑  "சிறைத் தண்டனை பெற்ற அமைச்சர் பாலகிருஷ்ண ரெட்டி ராஜினாமா!". என்.டி.டி.வி.. பார்த்த நாள்: 7 January 2019.
7. ↑  "Plea in Madras HC against minister over land-grabbing". Deccanchronicle.. பார்த்த நாள்: 7 January 2019.
**வடமவண்ணக்கன் தாமோதரன்** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு உள்ளன. அவை குறுந்தொகை 85, புறநானூறு 172.

வண்ணம் என்பது நிறம். பொன்னின் நிறத்தைக் காண்பது வண்ணக்கம். நகைப்பொன்னின், நாணயப்பொன்னின் மாற்றைக் காண்பவர் வண்ணக்கன். வடமம் என்பது இந்தப் புலவர் தாமோதரனார் வாழ்ந்த ஊர்.

இவர் சொல்லும் செய்திகள்
-----------------------

### குறுந்தொகை 85

பரத்தையிடம் சென்ற தலைவன் தன் இல்லம் புக ஒப்புதல் வேண்டிப் பாணன் ஒருவனைத் தன் இல்லத்துக்குத் தூது அனுப்புகிறான். வீட்டில் தலைவியுடன் இருக்கும் தோழி தலைவனை உள்ளே நுழையவிட மறுத்துப் பாணனிடம் சொல்லும் செய்தியைக் கொண்டது இப்பாடல்.

தலைவன் தலைவிக்கு எவரையும் விட இனியவன். எல்லாரையும் விடப் பேரன்பினன். என்றாலும் உள்ளூர்க் குருவியின் சேவல் தன்னுடன் தனக்குக் கருவுற்று வாழும் பேடைக்குருவிக்கு ஈனம் செய்துவிட்டு இனிக்கும் கரும்பிலுள்ள மணமில்லாத பூவைக் கோதுவது போலப் பரத்தையை நாவால் நக்கிக்கொண்டிருக்கிறான் - என்கிறாள் தோழி.

### புறநானூறு 172

இந்தப் பாடல் பிட்டங்கொற்றன் என்பவனின் நல்லியல்புகளைக் கூறுகிறது.

பிட்டங்கொற்றன் சேர மன்னன் கோதை என்பவனின் ஆட்சிக்கு உட்பட்டு வன்புல நாட்டுப்பகுதி ஒன்றை ஆண்டுவந்தான். அந்த நாட்டில் புன்செய்ப் பயிராக விளையக்கூடிய ஐவனம் என்னும் நெல் மிகுதி. இரவில் ஐவண நெல் வயலில் காவல் புரியும் ஆடவர் வெளிச்சத்துக்காகத் தீப்பந்தம் வைத்திருப்பர். அந்தத் தீப்பந்தத்தின் ஒளி மங்கினால் அந்தாட்டில் ஆங்காங்கே கிடக்கும் மணிகள் ஒளி வீசி வெளிச்சம் தருமாம்.

பிட்டங்கொற்றன் பெருங் கொடையாளி. அத்துடன் சிறந்த வீரன். சிறந்த வீரன் தன் திறமையை வெளிப்படுத்தப் பகையாளி வேண்டுமல்லவா? எனவே பிட்டங்கொற்றன் வாழிய, அவனோடு மாறுகொள்ளும் மன்னரும் வாழிய என்று இந்தப் புலவர் வாழ்த்துகிறார். **(இது ஒரு புதுமையான வாழ்த்து)**

புலவர் பாணர்களை அழைத்துப் பேசுகிறார்.

உலை ஏற்றுங்கள். சோறு ஆக்குங்கள். கள்ளுக்குடம் குறையட்டும். பாடல்வல்ல விறலியர் ஆடிப்பாடி மாலை சூடுங்கள். எதற்காகவும் கவலைப்பட வேண்டாம். பிட்டங்கொற்றன் இருக்கிறான். ஒல்லாம் தருவான்.

புகழூர்த் தமிழி(பிராமி) கல்வெட்டு
---------------------------------

கருவூர் மாவட்டத்துப் புகழூரிலுள்ள தமிழி கல்வெட்டு அங்குள்ள ஆறுநாட்டான் மலைக் குகையில் சேரமன்னன் இளங்கடுங்கோ அமண(சமண)த் துறவிகளுக்கு அறுத்துத் தந்த படுக்கைகள் இன்னின்ன துறவிகளுக்கு உரியவை என்று குறிப்பிடுகிறது. அங்குள்ள படுக்கைகளின் தலைமாட்டில் அசோகன் காலத்துத் தமிழி எழுத்துகளில் பிட்டன், கொற்றன் என்னும் பெயர்கள் பொறிக்கப்பட்டுள்ளன. இவை புலவர் தாமோதரன் குறிப்பிடும் பிட்டங்கொற்றன் தன் இறுதிக் காலத்தில் சமணத் துறவியாக மாறி இங்கு உறைந்தானோ என நினைத்துப் பார்க்கத் தூண்டுகிறது. மேலும் பிட்டன் என்பது தந்தை பெயராகவும், கொற்றன் என்பது மகன் பெயராகவும் இருக்கவேண்டும் என்னும் கருத்தையும் வெளிப்படுத்துகிறது.

மேற்கோள்கள்
-----------

* புகழூர்க் தமிழி கல்வெட்டு எழுத்துக்களில் சேர மன்னர்களைக் குறிப்பவை
* தமிழ்நாட்டு வரலாறு (சங்ககாலம்), தமிழ்நாடு அரசு - வரலாற்றுக் குழு ஆய்வு வெளியீடு.
பாலமேடு ஜல்லிக்கட்டு
மதுரை மாவட்டத்தில் உள்ள பாலமேடு என்னும் ஊரில் ஆண்டுதோறும் பொங்கல் நிகழ்ச்சியைக் கொண்டாடும் பொருட்டு நடத்தப்படும் தமிழர்களின் வீர விளையாட்டுகளில் ஜல்லிக்கட்டும் ஒன்று ஆகும். இவ்வூரில் நடக்கும் இவ் விளையாட்டைக் காண பல ஊர்களிலிருந்து ஏராளமான பொதுமக்களும், வெளி நாட்டுப் பயணிகளும் வந்து கூடுவது ஆண்டுதோறும் வழக்கம். இதனை ஏறுதழுவல் என்றும் அழைப்பர். 500 ஆண்டுகளுக்கு முன்பே இந்த வீர விளையாட்டு இருந்ததற்கானச் சான்றுகள் கிடைத்துள்ளன.

வீரர்கள்
--------

மாடுபிடிக்கும் வீரர்களுக்குச் சமீபகாலமாக சீருடைகள் கட்டாயப்படுத்தப்பட்டுள்ளது. 2013 ஆம் ஆண்டு இங்கு நடந்த ஜல்லிக்கட்டில் மஞ்சள் நிறத்தில் மேலாடையும், நீல நிறத்தில் கால் சட்டையும் சீருடையாக இருந்தது. சீருடை அணிந்து வீரர்கள் மக்களின் ஆரவாரத்திற்கிடையே தடுப்பினுள் தயாராக இருப்பார்கள். "வாடிவாசல்" என்று அழைக்கப்படும் பகுதியிலிருந்து காளைகள் விரட்டிவிடப்படும். அதன் கொம்புகள் நேர்த்தியாக சீவப்பட்டு அதன் மேல் நாணயங்கள் கட்டப்பட்ட பொதி ஒன்றையும் கொம்பில் சுமந்து ஆக்ரோசமாக விரைந்து வரும். அக்காளைகளின் திமிலை வீரர்கள் லாவகமாக பிடித்து அடக்குவார்கள்.

பரிசுப் பொருட்கள்
-----------------

மாட்டை அடக்கும் வீரர்களுக்கு பெண்களை திருமணம் செய்து வைத்ததாக வரலாறு கூறினாலும், தற்போது தங்க நாணயங்களோடு மிதிவண்டிகள், மிக்சிகள், கைபேசிகள், பாத்திரங்கள், வயர் பின்னப்பட்ட கட்டில்கள், அலமாரிகள் போன்றவையும் பரிசாக கொடுக்கப்படுகிறது.

காளைகள்
-------

இங்கு வரும் காளைகள் இந்த ஊரிலிருந்து மட்டுமின்றி மதுரை மாவட்டம், திருச்சிராப்பள்ளி மாவட்டம், புதுக்கோட்டை மாவட்டம், தேனி மாவட்டம், விருதுநகர் மாவட்டம் போன்ற மாவட்டங்களில் உள்ள ஊர்களிலிருந்தும் வந்து போட்டியில் கலந்து கொள்வது வழக்கமாக உள்ளது.

2023
----

2023 ஆம் ஆண்டு ஜனவரி 16 ஆம் நாள் மஞ்சள்மலை ஆற்று மைதானத்தில் அமைச்சர் பி. மூர்த்தி போட்டியைத் துவக்கி வைத்தார். இதில் 335 மாடுபிடி வீரர்களும், வாடிவாசலில் 750 முதல் 1,000 காளைகளும் அவிழ்த்து விடப்பட்டன.
முதல் இடத்தைப் பிடித்த மணி என்பவர் 16 காளைகளையும், இரண்டாமிடம் பிடித்த ராஜா என்பவர் 11 காளைகளையும், மூன்றாமிடம் பிடித்த அரவிந்த் என்பவர் 9 காளைகளையும் பிடித்தனர். இதில் மொத்தம் நான்கு சுற்று முடிவில் ஒருவர் உயிரிழந்தார் மற்றும் 18 நபர்கள் காயமடைந்தனர்.

சான்றுகள்
---------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2008-01-17 அன்று. பரணிடப்பட்டது.. .
2. ↑
3. ↑  "பாலமேடு ஜல்லிக்கட்டு போட்டி மஞ்சள்மலை ஆற்று மைதானத்தில் இன்று துவக்கம்". விவேகம்நியூஸ்.. பார்த்த நாள்: 17 January 2023.
4. ↑  "பாலமேடு ஜல்லிக்கட்டில் 4 சுற்றுகள் நிறைவு – முதலிடம் யார்..?". தினசுவடு.. பார்த்த நாள்: 17 January 2023.
5. ↑  "பாலமேடு ஜல்லிக்கட்டு போட்டியின் 4-ம் சுற்று முடிவில் 19 பேர் காயம்". தினகரன் இம் மூலத்தில் இருந்து 17 ஜனவரி 2023 அன்று. பரணிடப்பட்டது... பார்த்த நாள்: 17 January 2023.
6. ↑  "பாலமேடு ஜல்லிக்கட்டு.. 9 காளைகளை அடக்கிய மாடுபிடி வீரர் அரவிந்த்ராஜ் பலி.. சோகத்தில் மதுரை!". ஒன் இந்தியா.. பார்த்த நாள்: 17 January 2023.

வெளி இணைப்புகள்
---------------

* பாலமேடு ஜல்லிக்கட்டு அமர்க்களம் களத்தில் சீறிய காளைகள்: அடக்கிய வீரர்கள் பரணிடப்பட்டது 2013-01-27 at the வந்தவழி இயந்திரம் நாளிதழ்:தினகரன், நாள்:16-01-2013
* பாலமேடு ஜல்லிக்கட்டு தொடங்கியது, நாளிதழ்:தினமணி, நாள்:16-01-2013.
**முச்சண்டி** (*Muchandi*) என்பது இந்தியாவின் தென் மாநிலமான கர்நாடகாவில் உள்ள ஒரு கிராமமாகும். இக்கிராமம் கர்நாடகாவின் பெல்காம் மாவட்டத்தில் பெல்காம் தாலுக்காவில் அமைந்துள்ளது.

மக்கள் தொகையியல்
----------------

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, முச்சண்டியில் 2649 ஆண்களும் 2530 பெண்களும் ஆக மொத்தம் 5179 பேர் இருந்தனர். மக்கள் தொகை கணக்கெடுப்பு 2011 தகவலின்படி முச்சண்டி கிராமத்தின் இருப்பிடக் குறியீடு அல்லது கிராமக் குறியீடு 597707 ஆகும். இது பெல்காமில் இருந்து 3 கிமீ தொலைவில் முச்சண்டி கிராமம் அமைந்துள்ளது. முச்சண்டி கிராமத்தின் மாவட்ட மற்றும் துணை மாவட்டத் தலைமையகமாகவும் அறியப்படுகிறது.

கிராமத்தின் மொத்த புவியியல் பரப்பளவு 895.63 எக்டேர்களாகும். 2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, முச்சண்டியில் மக்கள் தொகை 5,622 ஆக இருந்தது. இதில் ஆண் மக்கள் தொகை 2,818 ஆகவும், பெண் மக்கள் தொகை 2,804 ஆகவும் உள்ளது. முச்சண்டி கிராமத்தின் கல்வியறிவு விகிதம் 67.24% இதில் 75.62% ஆண்களும் 58.81% பெண்களும் கல்வியறிவு பெற்றிருந்தனர். அப்போது முச்சண்டி கிராமத்தில் சுமார் 1,254 வீடுகள் இருந்தன.

மேலும் காண்க
------------

* பெல்காம்
* கர்நாடக மாவட்டப் பட்டியல்

மேற்கோள்கள்
-----------

1. 1 2  Village code= 58700 "Census of India : Villages with population 5000 & above". Registrar General & Census Commissioner, India. .
2. ↑  "Yahoomaps India : Muchandi, Belgaum, Karnataka". .
3. ↑  "Muchandi Village Population - Belgaum - Belgaum, Karnataka", *www.census2011.co.in*, retrieved 2023-12-23

புற இணைப்புகள்
--------------

*
விளக்கம் 

     
     ஹைட்ரோபோனிக்ஸ் என்பது மண்ணைப் பயன்படுத்தாமல் வேறு சில ஊடகங்கள், நீர் மற்றும் ஊட்டச்சத்துக்களைப் பயன்படுத்தி தாவரங்களை சிறிய பரப்பளவில் வளர்ப்பது ஆகும். தாவரத்தை வளர்ப்பதற்கு நிலம் தேவைப்படாது. சிமெண்ட் தரை போட்ட அறையில் கூட வளர்க்கலாம்.

படிநிலைகள்

     முக்கியமான Nutrient Film Technique முறையிலான ஹைட்ரோபோனிக்ஸ் சாகுபடியைப் பார்க்கலாம்.

° முதலில் வளர்ப்பு இடத்தைத் தேர்வு செய்து கொள்ள வேண்டும். 

° PVC குழாய்களை படத்தில் காட்டியவாறு சாய்வாக அமைத்துக் கொள்ள வேண்டும்.

° குழாயில் குறிப்பிட்ட இடைவெளியில் துளையிட்டு அதில் சிறிய பிளாஸ்டிக் தொட்டிகளை இடம்பெறச் செய்யவும்.

° துளைகள் கொண்ட பிளாஸ்டிக் தொட்டியில் (netted pot)  ROCKWOOL என்ற ஊடகத்தை நிரப்பவும்.

° ஊடகத்தை நிரப்பிய பின்னர் விதைகளைத் தூவ வேண்டும்.

° அடுத்த கட்டமாக தாவரத்திற்கு ஏற்ற அளவு, நீரில் கரையக்கூடிய ஊட்டச்சத்துக்களை (fertilizers) பாசன நீருடன் கலந்து PVC குழாய்கள் வழியாக செலுத்தவும்.

° விதை முளைத்து, வேர்கள் பிளாஸ்டிக் தொட்டியின் துளைகள் வழியே வெளிச்சென்று தேவையான நீரையும் ஊட்டச்சத்தையும் எடுத்துக் கொள்ளும்.

° இவ்வூட்டச்சத்து கலந்த நீரானது (pH 6.0- 6.5), சாய்வாக அமைக்கப்பட்ட PVC குழாய்கள் மூலம் மறுசுழற்சி அடைந்து கொண்டே இருக்கும்.

° பம்ப் மூலம் மறுசுழற்சி அடைந்து தேவையான காற்றோட்டம் வேர்ப் பகுதிக்கு கிடைக்கும்.

° சரியான நேரத்தில் தாவரத்தை அறுவடை செய்யலாம்.

வளர்க்கக் கூடிய தாவரங்கள்

     விரைவில் வளரக் கூடிய கீரை வகைகளை இம்முறையில் வளர்க்கலாம். சல்லி வேருடைய தாவரங்களை வளர்க்கலாம். எ.கா. ஸ்ட்ராபெர்ரி, லெட்யூஸ், புதினா, கொத்தமல்லி மற்றும் கீரை வகைகள்.

நன்மைகள்

■ களர்நிலத்தைப் பற்றிய கவலை இல்லை

■ குறைந்த இடமே போதுமானது

■ தரமான விரைவான மகசூல் கிடைக்கும்

■ பூச்சி மற்றும் நோய்த் தாக்கல் மிக குறைவு

■ நகரப் பகுதிகளில் நடைமுறைப் படுத்தினால் நல்ல லாபம் கிடைக்கும்

பின்னடைவு

● முதலீடு மிக அதிகம்

● ஊட்டச்சத்து கலந்த நீரின் pH மற்றும் ECஐ கவனத்தில் கொள்ள வேண்டும்

● பம்ப் மின்சாரத்தை சார்ந்தது
நாக்பூர் ஆரஞ்சு
**நாக்பூர் ஆரஞ்சு** (Nagpur orange) என்பது இந்தியாவின் மகாராட்டிர மாநிலத்தின் நாக்பூர் பகுதியில் வளர்க்கப்படும் ஆரஞ்சு வகையாகும்.

விவரங்கள்
---------

இது பழமையான மற்றும் வெளிப்புறம் தழும்புகளுடன் கூடிய இனிமையான மற்றும் கூழுடன் கூடிய பழமாகும். இது நாக்பூர் நகரத்திற்கு அதன் புனைபெயரான *ஆரஞ்சு நகரம்* என அழைக்கப்பட்ட காரணமாக அமைந்தது. இந்தியாவில் நாக்பூர் ஆரஞ்சுக்கு புவியியல் சார்ந்த குறியீடு வழங்கப்பட்டு, ஏப்ரல் 2014 முதல் நடைமுறையில் உள்ளது.

நாக்பூர் ஆரஞ்சு பருவமழை காலத்தில் மலர்ந்து, டிசம்பர் மாதத்திலிருந்து அறுவடை செய்யத் தயாராக உள்ளது. இங்குள்ள ஆரஞ்சு பயிர் ஆண்டுக்கு இரண்டு முறை பலன் தரக்கூடியது. செப்டம்பர் முதல் டிசம்பர் வரை கிடைக்கும் பழம் சற்று புளிப்புச் சுவை கொண்டது இது அம்பியா எனப்படும். இதைத் தொடர்ந்து ஜனவரியில் இனிப்பு மிக்க பழம் கிடைக்கின்றது. பொதுவாக, விவசாயிகள் இரண்டு வகைகளில் ஏதேனும் ஒன்றினை விரும்புகின்றனர்.

மேற்கோள்கள்
-----------

1. ↑  "The Hindu : Open Page : From California orange to Nagpur orange" இம் மூலத்தில் இருந்து 2010-11-04 அன்று. பரணிடப்பட்டது.. .
2. ↑  "Exercise caution over cultivating Nagpur orange in Kodagu: IIHR". 25 September 2009. .
3. ↑  "Geographical Indications tag for Nagpur orange, Kannauj perfume". 26 April 2014. .
4. ↑  "The bitter story of Nagpur Orange | Nagpur News - Times of India". .
**சந்தோஷ் குமார்** (Santhosh Kumar) (பிறப்பு: யைச் சேர்ந்த அரசியல்வாதியும் மற்றும் தற்போது இந்திய நாடாளுமன்றத்தின் மாநிலங்களவையில் தெலங்காணாவை பிரதிநிதித்துவப்படுத்தும் இந்திய நாடாளுமன்ற உறுப்பினராகவும் உள்ளார். இவர் 23 மார்ச் 2018 தேர்தலில் வெற்றி பெற்றார். இந்தியாவின் தெலங்காணாவில் உள்ள நமஸ்தே தெலுங்கானா என்ற தெலுங்கு ஊடக நிறுவனத்தின் நிர்வாக இயக்குநராக உள்ளார். தற்போது பாரத் இராட்டிர சமிதி கட்சியில் பொதுச் செயலாளராக உள்ளார்.

ஆரம்ப கால வாழ்க்கை
------------------

தெலங்காணா மாநிலம் கரீம்நகரில் உள்ள போயின்பல்லி மண்டலத்தில் உள்ள கொடுருபாகா கிராமத்தில் ரவீந்தர் ராவ் மற்றும் சசிகலா ஆகியோருக்கு மகனாகப் பிறந்தார். இவர் தனது சொந்த கிராமத்தில் பத்தாம் வகுப்பு முடித்த பிறகு இடைநிலை மற்றும் பட்டப்படிப்புக்காக ஐதராபாத்து சென்றார். பின்னர், புனே பல்கலைக்கழகத்தில் HR ல் MBA ஆகியவற்றை முடித்தார். இவர் தெலங்காணாவின் முன்னாள் முதல்வர் க. சந்திரசேகர் ராவின் உடன்பிறந்த சகோதரரின் மருமகன் ஆவார்.

மேற்கோள்கள்
-----------

1. ↑  Telangana CM KCR picks Joginapally Santosh Kumar, two Backward Community leaders for Rajya Sabha ele- The New Indian Express
2. ↑  RS elections: KCR’s nephew Santhosh likely to get ticket- The New Indian Express
**சி. மு. ராஜேஷ் கௌடா** (*C. M. Rajesh Gowda*) ஓர் இந்திய கதிரியக்க நிபுணரும் மற்றும் பாரதிய ஜனதா கட்சியைச் சேர்ந்த அரசியல்வாதியும் ஆவார். இவர் சிராவிலிருந்து கர்நாடக சட்டமன்றத்திற்கு சட்டமன்ற உறுப்பினராகத் தேர்தெடுக்கப்பட்டார்.   மேலும் 2020 ஆம் ஆண்டு நிலவரப்படி கர்நாடகாவின் இளைய சட்டமன்ற உறுப்பினர்களில் இவரும் ஒருவர்.

இவரது தந்தை சிபி முதலகிரியப்பா மூன்று முறை காங்கிரசு கட்சியின் சார்பில் நாடாளுமன்ற உறுப்பினராக இருந்தவர். ஒரு மருத்துவ நிபுணராக, டாக்டர் ராஜேஷ் கௌடா தனது மருத்துவ நடைமுறையில் கவனம் செலுத்தினார். நோயாளிகளுக்கான இவரது சேவையை பொது மக்கள் நேசித்ததில் இவர் பொது வாழ்க்கையில் நுழைய ஊக்கம் பெற்றார்.  2020 இடைத்தேர்தலில் சிரா சட்டமன்றத் தொகுதியில் பாஜக வேட்பாளராகப் போட்டியிட்டு வெற்றி பெற்றார். 

டாக்டர் ராஜேஷ் கௌடா, காங்கிரசு தலைவர் யதீந்திர சித்தராமையாவுடன் இணைந்து *மேட்ரிக்ஸ் இமேஜிங் சொல்யூஷன்ஸ்* என்ற நிறுவனத்தை நிறுவினார். இருப்பினும் டாக்டர் யதீந்திராவுடன் 2016 இல் ஏற்பட்ட ஒரு சர்ச்சையைத் தொடர்ந்து இயக்குனர் பதவியை விட்டு விலகினார்.

மேற்கோள்கள்
-----------


1. ↑  "Sira Assembly By-election Results Live Updates: Dr: C M Rajesh Gowda of BJP wins". 10 November 2020. .
2. ↑  "Former Congress MP's son joins BJP ahead of Sira bypoll". 4 October 2020. .
3. ↑  Kumar, B. s Satish (25 October 2020). "People in Sira are aspiring for change as they want development: Rajesh Gowda" இம் மூலத்தில் இருந்து 1 November 2020 அன்று. பரணிடப்பட்டது.. .
4. ↑  Joshi, Bharath (3 October 2020). "BJP inducts radiologist CM Rajesh Gowda ahead of Sira bypoll". .
சதுரங்க விளையாட்டில் **டர்க்கின் திறப்பு** *(Durkin Opening)* என்பது டர்க்கின் தாக்குதல் அல்லது சோடியம் தாக்குதல் என்றும் அழைக்கப்படுகிறது. **1. Na3** என்ற நகர்வுடன் தொடங்கும் இத்திறப்பு சதுரங்க வீரர்களால் எப்போதாவது அரிதாக ஆடப்படுகிறது.

இத் திறப்புக்கு நியூ ஜெர்சியை சேர்ந்த ராபர்ட் ஜேம்சு டர்க்கின் என்பவரின் பெயர் சூட்டப்பட்டுள்ளது. சோடியம் தாக்குதல் என்ற பெயர் இத்திறப்பின் முதல் நகர்வான 1. **Na**3 ஐ நினைவூட்டும் வகையில் அமைந்துள்ளது வேதியியலில் சோடியத்தின் குறியீடு **Na** ஆகும்.

மதிப்பீடு
---------

வெள்ளை ஆட்டக்காரருக்கு முதல் நகர்வால் கிடைக்க வேண்டிய அனுகூலம், அரசியின் குதிரை தாறுமாறாக 1.Na3 என்று நகர்வதால் முழுமையாக கிடைப்பதில்லை. சதுரங்கப் பலகையின் ஓரத்திலுள்ள a3 சதுரத்தில் நின்று கொண்டு குதிரையால் அவ்வளவாக எதையும் சாதிக்க முடிவதில்லை. மையப்பகுதியில் நுழைந்து துடிப்புடன் ஆதிக்கம் செலுத்த முடியாமல் முடங்கிப் போய் நிற்கிறது. எனவே அங்கிருக்கும் குதிரையை விரைவில் நகர்த்த வேண்டிய அவசியம் ஏற்படுகிறது. ஒருவேளை வெள்ளை c4 என்று விளையாடினாலும் குதிரையை c4 சதுரத்திற்கு நகர்த்த வேண்டியதிருக்கும். (உதாரணமாக 1. ... d5 2.c4 dxc4 3.Nxc4) அல்லது Nc2 என்றாவது ஆடவேண்டும். வெள்ளையின் தொடக்கத் திட்டம் ஆங்கிலத் திறப்பில் ஆடுவதாக இருந்தால் குதிரையை c4 கட்டத்திற்கு நகர்த்தி கருப்பு ஆட்டக்காரரின் திறப்பு ஆட்டத் தயாரிப்புகளை அனுமதிக்காமல் காலம் தாழ்த்த முடியும். மறுபுறம், கருப்பு ஆட்டக்காரருக்கு காலவிரயம் ஏற்படுத்த இதைத் தவிர வேறு சிறந்த வழிகளும் காணப்படுகின்றன. உதாரணமாக b1-குதிரையை c3 கட்டத்திற்கு நகர்த்தலாம்.

பெயர் மாறுபாடுகள்
-----------------

டர்க்கின் திறப்பு பல்வேரு வகையான பெயர் மாறுபாடுகளைக் கொண்டுள்ளது. 

* 1...e5 2.Nc4 Nc6 3.e4 f5 (டர்க்கின் பலியாட்டம்)
* 1...e5 2.d3 Bxa3 3.bxa3 d5 4.e3 c5 5.Rb1 (செலாடான் மாற்றாட்டம்)
* 1...g6 2.g4 (செனோபோசுகியன் மாற்றாட்டம்)

மேற்கோள்கள்
-----------


The Wikibook *Chess Opening Theory* மேலதிக விவரங்களுள்ளன: ***Durkin Opening***

* Hooper, David and Kenneth Whyld. "Durkin Opening." *Oxford Companion to Chess.* Oxford: Oxford University Press, 1992. 117.
* Angus Dunnington (2000). *Winning Unorthodox Openings*. Everyman Chess. பன்னாட்டுத் தரப்புத்தக எண்:978-1-85744-285-4.
* Eric Schiller (2002). *Unorthodox Chess Openings* (Second ). Cardoza. பக். 454. பன்னாட்டுத் தரப்புத்தக எண்:1-58042-072-9.
* Joel Benjamin; Eric Schiller (1987). "Durkin Attack". *Unorthodox Openings*. Macmillan Publishing Company. பக். 103–04. பன்னாட்டுத் தரப்புத்தக எண்:0-02-016590-0. .

இவற்றையும் காண்க
----------------

* சதுரங்கத் திறப்புகளின் பட்டியல்
எருமையூர் ‘எருமை இருந்தோட்டி’ எனச் சங்கப்பாடல்களில் போற்றப்படுகிறது. இது பிற்காலத்தில் மைசூர் என்று வடமொழிப் பெயராக மாறியது 

எருமை இருந்தோட்டி (போல்) எள்ளீயும் காளை என் வளைக்கையைத் தன் மணிக்கையால் தொட்டு இழுத்துத் தன் தலைமேல் வைத்துச் சத்தியம் செய்தான் 

இருந்தோட்டி என்பது பெருமலையாகிய தொட்டபெட்டா. அதன் அரசன் அரசன் எருமையூரன் பாடலில் எருமை எனக் குறிப்பிடப்பட்டுள்ளான். 

இன்றும் எருமை மாடுகள் மிகுந்திருக்கும் ஊர் இது. சங்ககாலத்திலும் இவ்வூரில் எருமை மாடுகள் மிகுதியாக இருந்தமையால் இவ்வூரை எருமையூர் என்றனர். 

ஒரு கோட்பாடு அது எருமை என்னும் சொல் ‘மை’ என்னும் சொல்லாலும் குறிக்கப்படும். எனவே எருமையூர் மையூர் என்னும் சொல்லாலும் வழங்கப்பட்டுவந்தது. 

மையூர் கிழான் இளஞ்சேரல் இரும்பொறை என்னும் சேர அரசன் இவனைத் தன் புரோகித அமைச்சனாக அமர்த்திக்கொண்டான். 

எருமையூரன் தலையாலங்கானப் போரில் நெடுஞ்செழியனிடம் தோற்றோடிய எழுவர் கூட்டணியில் ஒருவன்

### எருமைநாடு

சித்தன்னவாசல் கல்வெட்டு **எருமை நாடு** பற்றி குறிப்பிடப்பட்டுள்ளது. இது மைசூரின் பழைய பெயர் என்று ஐராவதம் மகாதேவன் குறிப்பிட்டுள்ளார்.

அடிக்குறிப்பு
-------------

1. ↑  நல்லந்துவனார் பரிபாடல் 5-86
2. ↑  பதிற்றுப்பத்து ஒன்பதாம்பத்து பதிகம்
3. ↑  நக்கீரர் அகம் 36
4. ↑  Early Tamil Epigraphy - Iravatham Mahadevan (Pg-187)
இரவில் நிலப்பகுதியில் இருந்து கடலை நோக்கி வீசும் காற்று **நிலக்காற்று** (*Land breeze*) என்று அழைக்கப்படுகிறது. 

A: கடற்காற்று (பகலில் வீசுகிறது), B: நிலக் காற்று (இரவில் வீசுகிறது)
மாலைப்பொழுதில் நிலமானது பகலில் மிக விரைவாக பெற்ற வெப்பத்தை மிக விரைவாக இழந்து, குளிர்ச்சியடைந்து ஈரப்பதக் காற்றுடன் அதிக காற்றழுத்த மண்டலமாகக் காணப்படுகிறது. அதே மாலை நேரத்தில் பகலில் மிக மெதுவாக சூடேறிய நீர்ப்பகுதியானது பெற்ற வெப்பத்தை மெதுவாக இழக்கும். ஏனெனில் நீா்ப்பகுதியில் ஆழமாக ஊடுருவிச் சென்ற வெப்பம் வெளியேற கூடுதல் நேரமாகும். இதனால் கடற்பரப்பின் மீது நிலப்பரப்பைக் காட்டிலும் அதிக வெப்பம் இருக்கும். அதிக வெப்பம் காற்று அழுத்தம் குறைவதற்கு காரணமாகிறது. இதனால் மாலை நேரத்தில் இருந்து அதிக காற்றழுத்தப் பகுதியான நிலத்தில் இருந்து குறைந்த காற்றழுத்தப் பகுதியான கடலை நோக்கி வீசுகிறது.

இதனையும் காண்க
--------------

கடற்காற்று

மேற்கோள்கள்
-----------

1. ↑  JetStream: An Online School For Weather (2008). "The Sea Breeze". National Weather Service இம் மூலத்தில் இருந்து 2006-09-23 அன்று. பரணிடப்பட்டது... பார்த்த நாள்: 2006-10-24.
**கெலமங்கலம் தொடருந்து நிலையம்** (*Kelamangalam railway station*) என்பது ஒசூர் தொடருந்து நிலையத்திற்கும், தருமபுரி தொடருந்து நிலையத்திற்கும் இடையிலான பாதையின் இடைப்பட்ட தொடர்ந்து நிலையங்களில் ஒன்றாகும்.

தொடருந்து நிலையம்
-----------------

சேலம் சந்திப்பு தொடருந்து நிலையம் முதல் பெங்களூர் நகர சந்திப்பு தொடருந்து நிலையம் வரையிலான தொடருந்து பாதையில் தமிழகத்தின் கிருஷ்ணகிரி மாவட்டத்தில் கெலமங்கலம் தொடருந்து நிலையம் அமைந்துள்ளது.  இந்த தொடருந்து பாதை மின்மயமாக்கப்படாத ஒற்றைப் பாதையாகும். கெலமங்கலம் தொடருந்து நிலையம் ஓசூர் தொடருந்து நிலையத்திலிருந்து பதினைந்து கிலோமீட்டர் தொலைவில் உள்ளது. இது பயணிகள் தொடருந்துகள் மட்டுமே நின்று செல்லும் நிலையமாகும். இங்கு விரைவு தொடருந்துகள் நிற்பதில்லை. இந்த நிலையம் தென் மேற்கு ரயில்வேயைச் சேர்ந்த நிலையமாகும். இதன் அருகில் உள்ள தொடருந்து நிலையமாக பெரிய நாகதுனை தொடருந்து நிலையம் உள்ளது. இதன் அருகில் உள்ள பெரிய தொடருந்து நிலையங்கலாக பெங்களூர் நகர சந்திப்பு, ஒசூர் தொடர்ந்து நிலையம் ஆகியவை உள்ளன.

சுற்றுலா தலங்கள்
----------------

கெலமங்கலத்திற்கு அருகிலுள்ள சுற்றுலா தலங்கள்

* பெங்களூர்
* ஒகேனக்கல்
* சவந்துர்கம்
* பீமேஷ்வரி
* எம்.எம் மலைகள்

கெலமங்கலம் கிராமத்தைச் சேர்ந்தவர்கள் குறைந்த செலவில் அருகிலுள்ள இடங்களுக்குச் செல்வதற்காக பயணிகள் தொடர்ந்து போக்குவரத்தைத் தேர்வு செய்கின்றனர். இந்த பயணிகள் தொடருந்து போக்குவரத்தின் மூலம் ஒசூர், தருமபுரியிலிருந்து பெங்களூருக்கு செல்ல தொழிலாளிகள் தினமும் பயன்படுத்துகின்றனர். இந்த பயணிகள் தொடருந்தில் காய்கறிகள், பழங்கள், சில வீட்டுத் தேவைப் பொருட்கள் விற்பனை செய்வதன் மூலம் சில குடும்பங்கள் வருமானம் ஈட்டுகின்றன.

குறிப்புகள்
-----------

1. ↑  ?
2. ↑
**வில்லியம் வாலசு லாடன்** (*William Wallace Ladden***)**OBE (1896-1971) என்பவர் இங்கிலாந்து தொழிலதிபர் மற்றும் அரசியல்வாதி ஆவார். சிம்ப்சன் அண்ட் கோ நிறுவனத்தின் முதன்மை செயல் அலுவலராக பணியாற்றிய இவர், 1933இல் சென்னை மாநகரத் தந்தையாகத் தேர்ந்தெடுக்கப்பட்டார்.

ஆரம்ப கால வாழ்க்கை
------------------

லாடன் 1896 மே 26 அன்று ஐக்கிய இராச்சியத்தின் ஹாம்ப்ஷயரில் டபிள்யூ. லாடனுக்குப் பிறந்தார். இவர் மைட்லேண்ட் பார்க் பள்ளியில் கல்வி பயின்றார். முதலாம் உலகப் போரின்போது மேற்கு முன்னணியில் பினியூர்தி ஓட்டுநராக பணியாற்றிய இவருக்குத் துணிச்சலுக்கான ராணுவ பதக்கம் வழங்கப்பட்டது.

தொழில்
------

பின்னர் லாடன் சென்னை சிம்ப்சன் அண்ட் கோ நிறுவனத்தில் சேர்ந்தார். 1930களின் முற்பகுதியில் அதன் நிர்வாக இயக்குநராக உயர்ந்தார். 1938ஆம் ஆண்டில் சர் அலெக்சாண்டர் மெக்டோகலுடன் இணைந்து, லாடன் அமால்கமேசன் குழுமத்தினை நிறுவினார். 1945ஆம் ஆண்டில் ஒரு பெரிய வணிக விரிவாக்கத்தில், *தி மெட்ராஸ் மெயிலை* வெளியிட்ட அசோசியேட்டட் பப்ளிஷர்களை இந்தக் குழு வாங்கியது. மேலும் ஹிக்கின்பாதம்ஸின் புத்தகக் கடையை நடத்தியது. 1947ஆம் ஆண்டில் இந்தியாவின் சுதந்திரத்திற்குப்பின் இந்த குழுமம் தேசியமயமாக்கப்பட்டபோது , எஸ். அனந்தராமகிருஷ்ணனுக்கு வழிகாட்டும் வகையில் நிர்வாக இயக்குநரான லாடன் ராஜினாமா செய்ய வேண்டியிருந்தது.

எவ்வாறாயினும், லாடன், அமல்கமேஷனின் லண்டனைத் தளமாகக் கொண்ட துணை நிறுவனமான வாலஸ் கார்ட்ரைட் அண்ட் கோவுக்கு அறுபதுகளில் தொடர்ந்து தலைமை தாங்கினார்.

லாடன் 1933ல் சென்னை மாநகரத் தந்தையாகவும் பின்னர் சென்னையின் ஷெரீப்பாகவும் தேர்ந்தெடுக்கப்பட்டார். இவர் 1935இல் OBEஇல் முதலீடு செய்யப்பட்டார்.

இறப்பு
------

லாடன் 1971இல் தனது 75 வயதில் காலமானார்.

மேற்கோள்கள்
-----------

1. ↑   *The who's who in Madras*. Pearl Press. 1940. பக். 106.
2. ↑   Muthiah, S (2011). *Madras Miscellany*. .
3. ↑   *State Administration Report*.

|
|  |
| முன்னர்**மு. அ. முத்தையா செட்டியார்** | **சென்னை மாநகராட்சி மன்றத் தலைவர் (மேயர்)**1933 – 1935 | பின்னர்**அப்துல் ஹமீத் கான்** |
மதுரை மீனாட்சியம்மன் கோவிலிலுள்ள பொற்றாமரைக்குளம்
மதுரை மீனாட்சியம்மன் கோவிலிலுள்ள பொற்றாமரைக்குளத்தின் மற்றொரு கோணம் 
**பொற்றாமரைக்குளம்** இந்தியாவின் தமிழ்நாடு மாநிலத்தில் அமைந்துள்ள மதுரையிலுள்ள மீனாட்சியம்மன் கோவிலில் உள்ளது. தொன்மையான (பாண்டிய மன்னர்களின் தலைமையிடமாக விளங்கிய) பழம்பெரும் நகரம் மதுரை. இக்குளம் செவ்வக வடிவில், 165 அடி (50 மீட்டர்) x 120 அடி (37 மீட்டர்) பரப்பளவில் அமைக்கப்பட்டுள்ளது. **பொற்றாமரைக்குளம்** என்ற சொல், பொன் + தாமரை + குளம் எனப் பொருள் தரும். இந்தக் குளத்திற்கு ஞான தீர்த்தம், முக்தி தீர்த்தம், உத்தம தீர்த்தம், ஆதி தீர்த்தம் போன்ற பெயர்களுமுண்டு. இந்த பொற்றாமரைக் குளத்தின் வடக்குக் கரையில் உள்ள தூண்களில் சங்கப் புலவர்களின் உருவங்கள் உள்ளன. தென்கரை மண்டபச் சுவர்களில் திருக்குறள் பாக்கள் செதுக்கப்பட்டுள்ளன. மேலும், சுற்றுச் சுவர்களில் திருவிளையாடல் புராணக் கதைகள் சித்திரங்களாக வரையப்பட்டுள்ளன.

கும்பகோணம்
----------

தஞ்சாவூர் மாவட்டம் கும்பகோணம் நகரின் நடுவில் பொற்றாமரைக்குளம் என்ற பெயரில் ஒரு குளம் உள்ளது.

மேற்கோள்கள்
-----------

1. ↑  "Meenakshi Sundareshwara Temple.".. பார்த்த நாள்: 2012-06-22.
2. ↑  "Pottramarai Kulam (the Golden Lotus Pond)." இம் மூலத்தில் இருந்து 2012-03-28 அன்று. பரணிடப்பட்டது... பார்த்த நாள்: 2012-06-22.
3. ↑  "நாரைக்கு முக்தி கொடுத்த நான்மாடக்கூடல் நாயகன்." இம் மூலத்தில் இருந்து 2012-05-26 அன்று. பரணிடப்பட்டது... பார்த்த நாள்: 2012-06-22.

பிற இணைப்புகள்
--------------

* பொற்றாமரைக்குளத்தின் காணொளி (தினமலர் நாளிதழ்)

இவற்றையும் பார்க்கவும்
----------------------

* கும்பகோணம் பொற்றாமரைக்குளம்
**பழைய காயல் சங்குமுகேசுவரர் கோயில்** என்பது என்பது இந்தியாவின், தமிழ்நாட்டின், தூத்துக்குடி மாவட்டம், திருவைகுண்டம் ஊராட்சி ஒன்றியத்துக்கு உட்பட்ட பழைய காயல் என்ற ஊரில் உள்ள சிவன் கோயில் ஆகும்.

அமைவிடம்
--------

இக்கோயில் தூத்துக்குடி - திருச்செந்தூர் நெடுஞ்சாலையில் தூத்துக்குடியில் இருந்து 16 கி. மீ தொலைவில் அமைந்துள்ளது. பழைய காயலுக்கு முந்தைய பேருந்து நிறுத்தமான இரட்சண்யபுரம் நிறுத்தத்தில் இறங்கி கோயிலுக்கு செல்லலாம்.

கோயில் அமைப்பு
--------------

இந்தக் கோயில் முகமண்டபம், மகா மண்டபம், அர்த்த மண்டபம், கருவறை என்ற கூறுகளைக் கொண்டுள்ளது. இதில் முக மண்டபம் மகாமண்டபம் போன்றவை நாயக்கர் காலத் திருப்பணியாகும். முகமண்டபத்தில் நவக்கிரகம், காலபைரவர் சிற்றாலயங்கள் உள்ளன. அர்த்த மண்டபத்தின் வாயிலில் பிள்ளையார், முருகர், பிரதோச நந்தீசுவரர் திருமேனிகள் உள்ளன. கோயில் கருவறையில் சங்குமுகேசுவரர் உள்ளார். கருவறையின் தேவ கோட்டத்தில் தென்முகக் கடவுள், துர்கை சந்நிதிகள் உள்ளன. கருவறையின் மீதுள்ள விமானம் நகர வடிவில் அமைக்கபட்டுள்ளது. மூலவரின் சந்திதிக்கு வலப்பக்கமாக கமலாம்பிகையின் கோயில் உள்ளது. கமலாப்பிகையின் வலக்கையில் நீலோத்பவ மலரை ஏந்தியும், இடக்கையை தொங்கவிட்டபடியும் உள்ளார்.

வழிபாடு
-------

இக்கோயிலில் ஒருகால பூசை நடக்கிறது. ஆடி அமாவசை, தை அமாவசை, ஆணி திருவோண நட்சத்திர நாளில் நடக்கும் வருசாபிசேகம் போன்ற நாட்களில் சிறப்பு வழிபாடு செய்யப்படுகிறது.

மேற்கோள்கள்
-----------

1. ↑  "District Wise Temple list". `{{cite magazine}}`: Cite magazine requires `|magazine=` (help)
**ஒளி எழுதுகோல்**(light pen) என்பது கணினிக்குத் தகவலை உள்ளீடு செய்ய உதவும் ஒரு வெளிப்புறக் கருவி ஆகும். இது கணினியின் எதிர்மின் கதிர் குழாயுடன் தொழில்நுட்பத்தில் செயல்படும் திரையுடன் இணைந்து செயலாற்றும் 'ஒளி உணர் கோல்' ஆகும். இது தொடுதிரையைப் போன்றே ஆனால் அதிக துல்லியத்துடன் திரையில் காட்சியில் காட்டப்படும் பொருளின் மீது சுட்டுவதற்கும், திரையின் மீது வரைவதற்கும் உதவுகிறது. ஒளி எழுதுகோலானது பலவிதமான எதிர்மின் கதிர் குழாய் தொழில்நுட்பத்தினைச் சார்ந்த காட்சிகருவிகளின் மீது வேலைசெய்தாலும், திரவப் படிகக் காட்சியின் மீது தெளிவாக வேலைசெய்யும் திறமையற்றது.

1955ல், மாசாச்சூசெட்சு தொழில்நுட்பக் கழகத்தால் உருவாக்கப்பட்டது. 

ஒளி எழுதுகோலின் தொழில்நுட்பமானது, எதிர்மின் கதிர் குழாய் திரையினை எலக்ட்ரான் கற்றை மூலம் ஸ்கேன் செய்யும்பொழுது திரையின் அருகருகேயுள்ள இரு புள்ளிகளுக்கிடையே ஏற்படும் ஒளிமாற்ற நிகழ்வின் நேரத்தை கணினியோடு பரிமாறிக்கொள்கிறது. எதிர்மின் கதிர் குழாயின் எலக்ட்ரான் கற்றை கொண்டு ஒரு நேரத்தில் திரையின் ஒரு புள்ளியை (பிக்சல்) மட்டும் ஸ்கேன் செய்யமுடியும் என்பதால் கணினி எளிதாக திரையின் பல்வேறு புள்ளிகளை ஸ்கேன் செய்யும் நேரத்தினைப் பின்தொடர முடியும்.

மேலும் பார்க்க
--------------

* ஒயிலாணி

சான்றுகள்
---------

1. ↑  "A Critical History of Computer Graphics and Animation" இம் மூலத்தில் இருந்து 2009-05-05 அன்று. பரணிடப்பட்டது... பார்த்த நாள்: 2009-05-04.
2. ↑  "The Computer Desktop Encyclopedia (entry for Light Pen)".. பார்த்த நாள்: 2009-05-04.

| * பா
* உ
* தொ
கணினியின் அடிப்படைப்பாகங்கள் |
| --- |
| உள்ளீட்டுக் கருவிகள் | 
* விசைப்பலகை
* படிம வருடி
* ஒலிவாங்கி
* Pointing device
	+ Graphics tablet
	+ இயக்குபிடி
	+ ஒளி எழுதுகோல்
	+ சுட்டி
		- Optical
	+ Pointing stick
	+ Touchpad
	+ தொடுதிரை
	+ Trackball
* இணையப் படக்கருவி
	+ Softcam
* Refreshable braille display

 |
| வெளியீட்டு சாதனம் | 
* திரை
* Refreshable braille display
* அச்சுப்பொறி
* ஒலிபரப்பி
* வரைவி

 |
| நீக்கத்தகுந்த தரவுகள் சேமிப்பகம் | 
* ஒலி வட்டு இயக்கி
	+ சிடி-வாஎ
	+ டிவிடி+வாஎ
* Disk pack
* நெகிழ் வட்டு
* நினைவக அட்டை
* யுஎஸ்பி ஃபிளாஷ் டிரைவ்

 |
| கணிணி பேழை | 
* மையச் செயற்பகுதி (CPU)
* வன்தட்டு நிலை நினைவகம் / SSD / SSHD
* தாய்ப்பலகை
* பிணைய இடைமுக கட்டுப்பாட்டகம்
* மின்விசை வழங்கி (கணிணி)
* நேரடி அணுகல் நினைவகம் (RAM)
* ஒலி அட்டை
* வரைவியல் முடுக்கி அட்டை

 |
| தரவுகள் துறைகள் | 
* ஈதர்நெட்
* ஐஇஇஇ 1394
* இணைத் துறை
* தொடர்க் குதை
* அகிலத் தொடர் பாட்டை
* ஒலி பரிமாற்றம்

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Lophophorus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மோனல்** (*Monal*) என்பது பேசியானிடே என்ற பகட்டு வண்ணக் கோழி குடும்பத்தைச் சேர்ந்த (லோபோபோரசு) பேரினப் பறவை ஆகும்.

விளக்கம்
--------

அனைத்து ஆண் பறவையும் வண்ணமயமான, மாறுபட்ட இறகுகளுடன் உள்ளன. இவற்றின் உடலமைப்பு சற்று குண்டாக இருக்கும். இவை உணவாகத் தாவர வேர்கள், குமிழ்கள், மற்றும் பூச்சிகளை உண்ணுகின்றன. இனச்சேர்க்கையின் போது ஆண்கள் பலதார மணம் கொண்டவை. ஆண் பறவை பல பெண் பறவைகளுடன் இணை சேருகின்றன. பெண் பறவைகள் தேர்ந்தெடுக்கப்பட்ட ஆண் பறவையுடன் மட்டுமே இணை சேரும். வாழ்விட அழிவு மற்றும் வேட்டையாடுதல் காரணமாக, இவை அரிதாகிவிட்டன. இவை ஆபத்தில் உள்ள பறவையாக உள்ளது.

சிற்றினங்கள்
------------

மூன்று சிற்றினங்கள் மற்றும் பல துணையினங்களுடன் உள்ளன.

| படம் | விலங்கியல் பெயர் | பொதுப் பெயர் | பரவல் |
| --- | --- | --- | --- |
| </img> | *லோபோபோரசு இம்பெஜனசு* | இமயமலை மோனல் | இந்தியா, நேபாளம், தெற்கு திபெத் மற்றும் பூட்டானில் உள்ள இமயமலை வழியாக ஆப்கானித்தான் மற்றும் பாக்கித்தான். |
| </img> | *லோபோபோரசு இசுக்லேட்ரி* | இசுக்லேட்டரின் மோனல் | வடகிழக்கு இந்தியா, தென்கிழக்கு திபெத் மற்றும் வடக்கு மியன்மார் |
| </img> | *லோபோபோரச லுய்சி* | சீன மோனல் | மத்திய சீனா |
|

மேற்கோள்கள்
-----------

1. ↑  "Phasianidae". The Trust for Avian Systematics. .
2. ↑  Hoyo, Josep (1992). *Handbook of the birds of the world*. Barcelona: Lynx Edicions. பன்னாட்டுத் தரப்புத்தக எண்:84-87334-15-6. இணையக் கணினி நூலக மையம்:861071869.

வெளி இணைப்புகள்
---------------

* பொதுவகத்தில் *Lophophorus* பற்றிய ஊடகங்கள்
* Data related to Lophophorus at Wikispecies

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q569957
* விக்கியினங்கள்: Lophophorus
* ADW: Lophophorus
* BOLD: 113331
* GBIF: 2473469
* iNaturalist: 1174
* ITIS: 176066
* என்.சி.பி.ஐ: 9039
* WoRMS: 347431

 |